ธปท.แย้มดอกเบี้ยใกล้ถึงจุดต่ำสุดแล้ว
รองผู้ว่าธปท.แย้มระดับดอกเบี้ยใกล้ถึงจุดต่ำสุดแล้ว ยืนยันค่าเงินบาทต้นปีถึงปัจจุบันอ่อนค่า 8% ยังสอดคล้องกับปัจจัยพื้นฐานทางเศรษฐกิจ
28 ส.ค. 2558

รองผู้ว่าธปท.แย้มระดับดอกเบี้ยใกล้ถึงจุดต่ำสุดแล้ว ยืนยันค่าเงินบาทต้นปีถึงปัจจุบันอ่อนค่า 8% ยังสอดคล้องกับปัจจัยพื้นฐานทางเศรษฐกิจ
นางผ่องเพ็ญ เรืองวีรยุทธ รองผู้ว่าการ ด้านเสถียรภาพการเงินธนาคารแห่งประเทศไทย (ธปท.) เปิดเผยว่าถึงปัจจุบันอัตราแลกเปลี่ยนจะยังสนับสนุนการเติบโตของเศรษฐกิจแต่นโยบายอัตราดอกเบี้ยยังเป็นเครื่องหลักในการดำเนินนโยบายการเงินซึ่งการใช้ระดับดอกเบี้ยใกล้จะถึงจุดต่ำสุดที่จะสามารถปรับลดแล้ว
“นโยบายอัตราแลกเปลี่ยนตอนนี้มีส่วนช่วยเศรษฐกิจส่วนดอกเบี้ยนโยบายจะเข้ามามีส่วนช่วยเพิ่มหรือไม่เรายังใช้เป็นนโยบายหลัก เพียงแต่มีช่องให้ทำน้อยลง ประสิทธิผลลดลงเราไม่สามารถลดดอกเบี้ยลงไปที่ 0% เหมือนประเทศเศรษฐกิจมหาอำนาจได้ฉะนั้น ดอกเบี้ยเราใกล้จะลงไปถึงจุดต่ำสุดแล้วเราก็มีตัวเลขของเราเหมือนกันว่าต่ำสุดควรไม่เกินเท่าไรซึ่งเราเคยต่ำสุดที่ 1.25%จะลดลงหรือไม่อยู่ที่ว่าใช้แล้วมันมีประสิทธิผลหรือไม่” นางผ่องเพ็ญกล่าว
นางผ่องเพ็ญ กล่าวว่าสำหรับการเคลื่อนไหวของค่าเงินบาทตั้งแต่ต้นปีถึงปัจจุบันที่อ่อนค่าลงไป8% ถือว่ายังสอดคล้องกับปัจจัยพื้นฐานทางเศรษฐกิจและยังสามารถสนับสนุนการเติบโตของเศรษฐกิจได้พอสมควรเพราะถึงส่งออกจะได้เงินเหรียญสหรัฐน้อย แต่ก็ได้เงินในรูปเงินบาทมากขึ้นช่วยให้ดูแลสภาพคล่องของผู้ประกอกบารได้